CELEX: 32021R1218
Language: lt
Date: 2021-07-26 00:00:00
Title: Komisijos įgyvendinimo reglamentas (ES) 2021/1218 2021 m. liepos 26 d. kuriuo dėl informacijos apie importuojamas prekes, kurioms pagal importo apmokestinimo schemą netaikomas PVM, saugojimo ir automatinės prieigos prie tos informacijos iš dalies keičiamas Įgyvendinimo reglamentas (ES) Nr. 79/2012

2021 7 27   
               
               
                  LT
               
               
                  Europos Sąjungos oficialusis leidinys
               
               
                  L 267/12
               
            
         KOMISIJOS ĮGYVENDINIMO REGLAMENTAS (ES) 2021/1218
         2021 m. liepos 26 d.
         kuriuo dėl informacijos apie importuojamas prekes, kurioms pagal importo apmokestinimo schemą netaikomas PVM, saugojimo ir automatinės prieigos prie tos informacijos iš dalies keičiamas Įgyvendinimo reglamentas (ES) Nr. 79/2012
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 17 straipsnio 2 dalį,
         kadangi:
         
                     (1)
                  
                  
                     Reglamento (ES) Nr. 904/2010 17 straipsnio 1 dalies e punktas, įterptas Tarybos reglamentu (ES) 2017/2454 (2), buvo įtrauktas siekiant sudaryti sąlygas valstybėms narėms keistis informacija apie Tarybos direktyvos 2006/112/EB (3) XII antraštinės dalies 6 skyriaus 4 skirsnyje numatytą importo schemą, kuri turi būti taikoma nuo 2021 m. liepos 1 d.;
                  
               
                     (2)
                  
                  
                     pagal Reglamento (ES) Nr. 904/2010 17 straipsnio 1 dalies e punktą ir 21 straipsnio 1 dalį reikalaujama, kad valstybės narės saugotų informaciją apie importuojamas prekes, kurioms netaikomas pridėtinės vertės mokestis (toliau – PVM), kurią jos renka pagal Tarybos direktyvos 2006/112/EB 143 straipsnio 1 dalies ca punktą, ir suteiktų kitoms valstybėms narėms automatinę prieigą prie tos informacijos, siekdamos padėti joms nustatyti PVM atskaitomybės neatitikimus ir galimus sukčiavimo PVM atvejus;
                  
               
                     (3)
                  
                  
                     informaciją apie tokias importuojamas prekes, kurioms netaikomas PVM, nacionalinės muitinės renka pagal Europos Parlamento ir Tarybos reglamentą (ES) Nr. 952/2013 (4) ir perduoda ją Komisijai naudodamosi Komisijos įgyvendinimo reglamento (ES) 2015/2447 (5) 56 straipsnio 1 dalyje nurodyta elektronine sistema. Pagal Reglamento (ES) Nr. 904/2010 17 straipsnio 1 dalies e punktą ir 21 straipsnio 1 dalį reikalaujamos informacijos apie importuojamas prekes, kurioms netaikomas PVM, saugojimas ir automatinė prieiga prie tos informacijos veiksmingumo sumetimais turėtų būti vykdomi naudojantis ta pačia elektronine sistema;
                  
               
                     (4)
                  
                  
                     Reglamento (ES) Nr. 904/2010 17 straipsnio 1 dalies e punkte nurodytos informacijos automatinės užklausos techniniai duomenys nustatyti Įgyvendinimo reglamento (ES) 2015/2447 55 straipsnyje. Įgyvendinimo reglamento (ES) 2015/2447 55 straipsnio 3 dalimi nacionaliniams mokesčių administratoriams leidžiama naudotis prieiga prie apibendrintų duomenų elektroninėje sistemoje, nurodytoje Įgyvendinimo reglamento (ES) 2015/2447 56 straipsnio 1 dalyje;
                  
               
                     (5)
                  
                  
                     Komisijos įgyvendinimo reglamento (ES) Nr. 79/2012 (6) 5a straipsnyje nustatyti techniniai duomenys, susiję su pagal Reglamento (ES) Nr. 904/2010 17 straipsnio 1 dalies f punktą reikalaujamos informacijos apie importuojamas prekes, kurioms netaikomas PVM, saugojimu ir automatine prieiga prie tos informacijos. Todėl Įgyvendinimo reglamento (ES) Nr. 79/2012 5a straipsnio 1 dalis turėtų būti iš dalies pakeista, siekiant nustatyti Reglamento (ES) Nr. 904/2010 17 straipsnio 1 dalies e punkto antroje dalyje nurodytos informacijos automatinės užklausos techninius duomenis;
                  
               
                     (6)
                  
                  
                     kad šis reglamentas būtų taikomas nuo tos pačios dienos kaip ir Reglamentas (ES) 2017/2454, kuriuo buvo įterptas Reglamento (ES) Nr. 904/2010 17 straipsnio 1 dalies e punktas, šis reglamentas turėtų būti taikomas nuo 2021 m. liepos 1 d.;
                  
               
                     (7)
                  
                  
                     šiame reglamente nustatytos priemonės atitinka Administracinio bendradarbiavimo nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 79/2012 5a straipsnio 1 dalis pakeičiama taip:
            
               
                  „1.   Reglamento (ES) Nr. 904/2010 17 straipsnio 1 dalies e ir f punktuose nurodytos informacijos saugojimas ir kompetentingų institucijų automatinė prieiga prie tos informacijos vykdomi naudojantis Komisijos įgyvendinimo reglamento (ES) 2015/2447 (*1) 56 straipsnio 1 dalyje nurodyta elektronine sistema.
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. liepos 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2010 10 12, p. 1.
         
            (2)  2017 m. gruodžio 5 d. Tarybos reglamentas (ES) 2017/2454, kuriuo iš dalies keičiamas Reglamentas (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (OL L 348, 2017 12 29, p. 1).
         
            (3)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (4)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (5)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
         
            (6)  2012 m. sausio 31 d. Komisijos įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės (OL L 29, 2012 2 1, p. 13).